CELEX: 62018TN0376
Language: sl
Date: 2018-06-14 00:00:00
Title: Zadeva T-376/18: Tožba, vložena 14. junija 2018 – Front Polisario/Svet

10.9.2018   
            
            
               SL
            
            
               Uradni list Evropske unije
            
            
               C 319/16
            
         
      Tožba, vložena 14. junija 2018 – Front Polisario/Svet
      (Zadeva T-376/18)
      (2018/C 319/20)
      Jezik postopka: francoščina
      
         Stranki
      
      
         Tožeča stranka: Front populaire pour la libération de la Saguia el-Hamra et Rio de oro (Front Polisario) (zastopnik: G. Devers, avocat)
      
         Tožena stranka: Svet Evropske unije
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  tožbo razglasi za dopustno;
               
            
                  —
               
               
                  razglasi ničnost izpodbijanega sklepa;
               
            
                  —
               
               
                  Svetu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v podporo tožbi zoper sklep Sveta z dne 16. aprila 2018 o pooblastitvi Komisije, da v imenu Evropske unije začne pogajanja za spremembo Sporazuma o partnerstvu v ribiškem sektorju in sklenitev protokola s Kraljevino Maroko (sklep, neobjavljen v Uradnem listu Evropske unije) navaja deset tožbenih razlogov.
      
                  1.
               
               
                  Prvi tožbeni razlog: nepristojnost Sveta za sprejetje izpodbijanega sklepa, ker Evropska unija in Kraljevina Maroko nista bili pristojni, da se namesto ljudstva Zahodne Sahare, ki ga zastopa Front Polisario, pogajata o mednarodnih sporazumih.
               
            
                  2.
               
               
                  Drugi tožbeni razlog: neizpolnitev obveznosti preučitve vseh zadevnih elementov v tem primeru, ker naj Svet pri sprejetju izpodbijanega sklepa ne bi upošteval sodne prakse Sodišča v zvezi z vprašanjem Zahodne Sahare.
               
            
                  3.
               
               
                  Tretji tožbeni razlog: neizpolnitev obveznosti preučitve vprašanja spoštovanja temeljnih pravic in mednarodnega humanitarnega prava, ker naj bi iz izpodbijanega sklepa izhajalo, da naj Svet ne bi sprožil vprašanja spoštovanja temeljnih pravic in mednarodnega humanitarnega prava.
               
            
                  4.
               
               
                  Četrti tožbeni razlog: kršitev pravice do obrambe, ker naj Svet ne bi začel razprave s Front Polisario, edinim predstavnikom ljudstva Zahodne Sahare, pred sprejetjem izpodbijanega sklepa.
               
            
                  5.
               
               
                  Peti tožbeni razlog: Svet naj bi kršil svojo obveznost izvrševanja sodb Sodišča, saj naj izpodbijani sklep ne bi upošteval utemeljitev sodb Sodišča v zadevah C-104/16 P in C-266/16.
               
            
                  6.
               
               
                  Šesti tožbeni razlog: kršitev bistvenih načel in vrednot, ki vodijo delovanje Unije na mednarodni ravni, ker naj bi, na eni strani, sklep zanikal obstoj ljudstva Zahodne Sahare s tem, ko ga je poimenoval „zadevna populacija“ in je, na drugi strani, odobril začetek pogajanj s Kraljevino Maroko v okviru svoje politike priključitve v zvezi z Zahodno Saharo, in sistematične kršitve temeljnih pravic, ki jih ohranitev te politike zahteva.
               
            
                  7.
               
               
                  Sedmi tožbeni razlog: kršitev pravice do samoodločbe, ker na eni strani sklep zanika obstoj ljudstva Zahodne Sahare, kot nosilca pravice do samoodločbe, in krši nacionalno enotnost tega ljudstva, ter, na drugi strani, dopušča uvedbo postopka pogajanj s Kraljevino Maroko ob kršitvi ločenega in različnega statusa Zahodne Sahare ter trajne suverenosti ljudstva na tem ozemlju nad naravnimi viri.
               
            
                  8.
               
               
                  Osmi tožbeni razlog: kršitev načela inter partes pogodb, ker izpodbijani sklep ljudstvu Zahodne Sahare, ki ga zastopa Front Polisario, zanika status tretje osebe v odnosih med Evropsko unijo in Marokom.
               
            
                  9.
               
               
                  Deveti tožbeni razlog: kršitev mednarodnega humanitarnega prava ter mednarodnega kazenskega prava, ker so bila na eni strani pogajanja, ki jih je izpodbijani sklep dopustil, izvedena v okviru politike priključitve, ki jo izvaja Kraljevina Maroko v razmerju do Zahodne Sahare, in na drugi strani, ta sklep naj bi z uporabo izrazov „zadevna populacija“ za dopustnega razglasil nezakonito zadrževanje maroških naseljencev na okupiranem saharskem ozemlju.
               
            
                  10.
               
               
                  Deseti tožbeni razlog: kršitev dolžnosti zavrnitve priznanja Unije, ker sklep s tem, ker dopušča začetek pogajanj s Kraljevino Maroko v zvezi z Zahodno Saharo, dopušča hude kršitve mednarodnega prava s strani maroških okupatorskih sil zoper ljudstvo Zahodne Sahare.